Tot 33% van studente kan op vlak 3 na kampusse terugkeer | Maroela Media
Covid-19-statistieke: Nog 56 sterftes aangemeld
Tiener op Kaapse Vlakte gee daagliks kos aan 450 mense
Dringende hofaansoek oor repatriasieprobleme
Solidariteit dreig met regsaksie teen WVF
Kommer in Wes-Kaap voor Ramaphosa-besoek
Die nadraai van George Floyd se dood
Podlitiek: Malema wil ekonomie skaad, Shaik vrygelaat en protes in VSA
Talentvolle Mignon een van wêreldkrieket se bestes
Spoed, hier is spoed, soos Gerhard Viviers dit destyds gestel het
Luister: Griekwagebed – Prediker 9:11
Taalgebruik: na, ná, nadat
Irna van Zyl: van veelsydige joernalis tot misdaadskrywer
Boek: Helene de Kock Keur 5
Luister: Griekwagebed – Psalm 130
Wolkskool op radio: ‘Môre klas, welkom terug’
Matrieks: Pak hierdie kwartaal só aan
Daar ís aanlyn oplossings vir leer- en leesprobleme
E-konsertgids: ‘Nonna’-sanger, Touch of Class, ‘Grotman’ dié naweek aanlyn te sien
‘Oppiestoep’ se gewilde grapjas op pad preekstoel toe
‘Maak my famous’, top-10 eers in Augustus te sien
Leon van Nierop se resensie: The English Game
Leon van Nierop se resensie: Money Heist
Onderwys in gesprek: Terug skool toe
Tot 33% van studente kan op vlak 3 na kampusse terugkeer
Die minister van hoër onderwys en opleiding, Blade Nzimande. (Foto: Siyabulela Duda)
Die minister van hoër onderwys en opleiding, Blade Nzimande, sê daar word hard gewerk om die 2020- akademiese jaar te red en dat streng gesondheidsmaatreëls gaan geld wanneer studente stelselmatig na kampusse begin terugkeer.
Kampusse moet verseker hulle het die nodige planne en stelsels gereed om die verspreiding van Covid-19 te verminder, asook deeglik voorbereid wees op die terugkeer van studente, het hy Saterdag gewaarsku.
Nzimande het ook gesê daar kan nie ŉ pasgemaakte benadering wees dat almal moet slaag nie.
Nzimande sê alle openbare universiteite het reeds omvattende afstandonderrigmodelle ontwikkel wat tydens die huidige afsonderingstydperk gebruik word.
Vlak 4 (Mei 2020)
Op vlak 4 van die afsonderingsregulasies sal finalejaarstudente in rigtings wat kliniese opleiding vereis, begin. Daar word begin met MBChB-studente, en verpleegkunde, tandheelkunde, veeartsenykunde en ander rigtings volg daarna.
Mediese studente het reeds op 11 Mei begin terugkeer en die res sal vanaf 1 Junie volg.
Alle ander studente sal afstandonderrig ontvang tot hulle na kampusse kan terugkeer.
Op vlak 3 sal tot 33% van studente toegelaat word om terug te keer na kampusse en koshuise solank hulle veilig en in ooreenstemming met gesondheid- en veiligheidsprotokol daar gehuisves kan word.
Diegene wat mag terugkeer, sluit in:
Almal wat reeds op vlak 4 teruggekeer het
Finalejaarstudente wat waarskynlik in 2020 gaan gradueer
Finalejaarstudente wat toegang tot laboratoriums, tegniese toerusting, data en koshuise of private verblyf benodig
Alle studente wat kliniese opleiding benodig
Nagraadse studente wat laboratorium- en ander toerusting benodig
Nzimande sê instellings mag ook oorweeg dat sekere studente wat onder moeilike omstandighede tuis leer, mag terugkeer.
Studente sal na gelang van die omstandighede tussen twee en drie weke hê om na kampusse terug te keer nadat ŉ nuwe vlak aangekondig word. Die minister het onderneem om regulasies hieroor af te kondig om sulke reise toe te laat.
Studente wat nog nie teruggekeer het nie, se afstandonderrig sal voortgesit word.
Op vlak 2 van die afsonderingsregulasies mag tot 66% van studente na kampusse terugkeer.
Almal wat reeds teruggekeer het
Alle studente wat laboratorium- of ander tegniese toerusting benodig
Studente wat indiensopleiding moet ontvang
Alle voorgraadse finalejaarstudente
Wanneer Suid-Afrika op vlak 1 van die afsonderingsregulasies is, moet alle studente terugkeer.
“Ons gaan dus sosiale afstandhandhawing en gesondheidsprotokol uiters streng afdwing,” het Nzimande gesê.
Instellings sal self bepaal hoe studente na koshuise terugkeer en wat gedoen moet word in ooreenstemming met hoeveel studente gehuisves kan word waarin gemeenskaplike ruimte, higiëne, sosiale afstandhandhawing en eetsaalgeriewe in ag geneem word.
Voorkeur sal verleen word aan gestremdes en diegene wat nie tuis toegang tot aanlyn onderrig het nie.
Nzimande sê ŉ voorlopige akademiese kalender is opgestel wat sal afhang van aankondigings oor die koronavirusvlakke.
Die voorlopige datums lyk só:
N6, N3: 10 Junie
N5, N2: 15 Junie
N4, N1: 22 Junie
N6: 25 Junie
N5: 29 Junie
N4: 6 Julie
Vlak 4: 13 Julie
Vlak 3: 20 Julie
Vlak 2: 27 Julie
Nzimande sê verskeie kolleges het reeds leermateriaal vir radio- en televisieuitsendings ontwikkel en e-gidse, ou vraestelle, WhatsApp-groepe en video’s word gebruik om studente te help.
Gemeenskapsopleiding en -onderrig
Nzimande sê akademiese programme sal in ooreenstemming met dié van die departement van basiese onderrig hervat word omdat daar grootliks van sy infrastruktuur gebruik gemaak word. Waar opleidingsentrums in gebiede is waar vlak 4 volgehou word, sal dit gesluit bly.
Gemeenskapskolleges verskaf onderrig aan volwassenes wat meestal saans klasse bywoon.
algehele afsondering Blade Nzimande onderwys
Polisielid sterf toe twee hom by huis inwag
Honderde daag op vir voedselhulp